Helene Cooper

Helene Cooper (alizaliwa 22 Aprili, 1966) ni mwandishi wa habari wa Marekani mwenye asili ya Liberia ambaye kwa sasa ni mwandishi wa habari za Pentagon katika gazeti la The New York Times. Kabla ya hapo, alikuwa mwandishi wa Ikulu ya Marekani (White House correspondent) mjini Washington, D.C.. Aliingia katika Times mwaka 2004 kama mhariri msaidizi wa kurasa za maoni.

Kazi
Alikuwa miongoni mwa timu ya waandishi wa habari wa The New York Times waliopokea Tuzo ya Pulitzer ya Uandishi wa Habari wa Kimataifa mwaka 2015 kwa kazi yao ya kuripoti mlipuko wa virusi vya Ebola Afrika Magharibi mwaka 2014. Cooper aliandika kuhusu familia za Liberia katika tamaduni zao za kukumbatiana na kugusana, wakati ambapo kugusana kulitishia kusambaza ugonjwa hatari. Waliberia waliowahudumia ndugu zao waliokuwa wakifa — jambo lililokuwa la kawaida — walijua kuwa walihatarisha kuambukizwa wenyewe. Wajumbe wengine wa timu hiyo walikuwa Pam Belluck, Sheri Fink, Adam Nossiter, Norimitsu Onishi, Kevin Sack, na Ben C. Solomon.

 Marejeo 

Jamii:Waandishi wa Marekani